Viljandi Paalalinna gümnaasiumis 15. märtsil toimunud pidulikul emakeelepäeva üritusel andis haridus- ja teadusminister Tõnis Lukas kätte auhinnad 2009. aasta keeleteo konkursi laureaatidele.  Üldsuse poolt konkursile esitatud tegude ja tegijate hulgast valis  Emakeele Seltsi juhatus hindamiseks kuus kandidaati. Nende seast tegi oma valiku praeguse haridus- ja teadusministri juhitud komisjon, kuhu kuuluvad kõik taasiseseisvunud Eesti haridusministrid.